Opravné uznesenie Krajského súdu Bratislava sp. zn. 14Co/52/2014 z 20. 2. 2017
Opravné uznesenie Krajského súdu Bratislava z 20. februára 2017, sp. zn. 14Co/52/2014, ECLI:SK:KSBA:2017:1014893545.2
Súd: Krajský súd Bratislava
Spisová značka: 14Co/52/2014
ECLI: ECLI:SK:KSBA:2017:1014893545.2
Dátum vydania: 20. 2. 2017
Forma: Opravné uznesenie
Oblasť práva: Občianske právo
Text rozhodnutia
Súd: Krajský súd Bratislava Spisová značka: 14Co/52/2014 Identifikačné číslo súdneho spisu: 1014893545 Dátum vydania rozhodnutia: 21. 02. 2017 Meno a priezvisko sudcu, VSÚ: JUDr. Katarína Javorčíková ECLI: ECLI:SK:KSBA:2017:1014893545.2 Opravné uznesenie Krajský súd v Bratislave v senáte zloženom z predsedníčky JUDr. Kataríny Javorčíkovej a členiek JUDr. Dariny Kuchtovej a Mgr. Barbory Bartekovej v právnej veci žalobcu: Bratislavská vodárenská spoločnosť, a.s., Prešovská 48, Bratislava, IČO: 35 850 370, zastúpený: Advokátska kancelária Roštár-Slovák, s.r.o., Révova 7, Bratislava, proti žalovaným: v 1. rade Mestská časť Bratislava - Ružinov, Mierová 21, Bratislava, IČO: 00 603 155, zastúpený: Advokátska kancelária HPP, s.r.o., Záhradnícka 30, Bratislava, v 2. rade Hlavné mesto Slovenskej republiky Bratislava, Primaciálne námestie 1, Bratislava, IČO: 00 603 481, o zaplatenie 149 814,50 Eur s príslušenstvom, o odvolaní žalovaného v 1. rade proti rozsudku Okresného súdu Bratislava II v Bratislave č.k. 12C/138/2013-146 zo dňa 07. 11. 2013, a proti uzneseniu č.k. 12C/138/2013-165 zo dňa 11. 12. 2013, takto r o z h o d o l : Odvolací súd záhlavie rozsudku Krajského súdu v Bratislave č. k. 14Co/51/2014, 14Co/52/2014, v časti označenia právnych zástupcov žalobcu a žalovaného v 1. rade opravuje tak, že správne má znieť: .... žalobcu: Bratislavská vodárenská spoločnosť, a.s., Prešovská 48, Bratislava, IČO: 35 850 370, zastúpený: Advokátska kancelária Roštár-Slovák, s.r.o., Révova 7, Bratislava, proti žalovaným: v 1. rade Mestská časť Bratislava - Ružinov, Mierová 21, Bratislava, IČO: 00 603 155, zastúpený: Advokátska kancelária HPP, s.r.o., Záhradnícka 30, Bratislava... Zvyšná časť rozsudku zostáva týmto uznesením nedotknutá. o d ô v o d n e n i e : 1. Pri vyhotovení písomného vyhotovenia rozsudku došlo k zrejmej nesprávnosti v označení právnych zástupcov žalobcu a žalovaného v 1. rade. Ako právny zástupca žalobcu bola uvedená spoločnosť POLAKOVIČ & PARTNERS, s.r.o., advokátska kancelária, Vysoká 19, Bratislava, ktorej žalobca vypovedal v konaní plnú moc k 14.11.2014. Nový právny zástupca žalobcu Advokátska kancelária Roštár - Slovák, s.r.o., Révova 7, Bratislava, bola nesprávne označená ako právny zástupca žalovaného v 1. rade; a právny zástupca žalovaného v 1. rade Advokátska kancelária HPP, s.r.o., Záhradnícka 30, Bratislava, ktorý plnú moc na zastupovanie prevzal v odvolacom konaní dňa 15.11.2013, nebol označený vôbec. 2. Odvolací súd preto v súlade s § 224 Civilného sporového poriadku uvedené pochybenia opravil opravným uznesením. 3. Toto rozhodnutie prijal senát odvolacieho súdu pomerom hlasov 3 : 0. Poučenie: Proti tomuto uzneseniu nie je prípustné odvolanie. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody ) a čoho sa dovolateľ domáha - dovolací návrh (§ 428 CSP).

